runetrust/blame-folketinget-dk huggingface dataset:
Bjørn Brandenborg (S), 2023-04-25:
Du har ret i, at jeg ikke har mulighed for at gætte det, og derfor er det nok godt, at ordføreren også selv gav svaret på spørgsmålet.
Jeg er opmærksom på, at det ikke er første gang, vi har den her debat, og vi har også haft lejlighed til at diskutere det ved andre lejligheder.
Jeg må bare sige, at hvis man ønsker at gøre det mere smidigt for pendlere at bevæge sig i grænselandet, så er det ikke mere smidigt, at man putter en grænsebom op og lukker grænsen.
Det er ikke det, der gør det smidigt for pendlere, og det er derfor, vi har foreslået at man skal bruge moderne værktøjer, flere nummerpladescannere, flere droner i luften, mere aktiv grænseoverskridende kriminalitetsbekæmpelse fra politiets side osv.
Betina Kastbjerg (DD), 2023-04-25:
Tak for det.
Jeg vil lige vende tilbage til mit spørgsmål, som jeg stillede til justitsministeren, omkring Socialdemokratiets udspil tilbage i 2018, hvor man gerne ville arbejde for en reform af Schengensamarbejdet.
Vil ordføreren stadig væk arbejde for en reform af Schengensamarbejdet?
Bjørn Brandenborg (S), 2023-04-25:
Som jeg sagde til hr. Peter Kofod, er det jo åbenlyst for enhver, tror jeg, at Danmark engagerer sig enormt meget i arbejdet omkring Europas ydre grænser, ligesom vi engagerer os i arbejdet omkring nationernes mulighed for at lave grænsekontrol.
Og det er åbenlyst, at det er, fordi der lige nu er et enormt stort pres på Europas grænser.
Vi har ikke helt oplevet det i Danmark endnu, men der er et enormt stort pres på Europas grænser.
11 lande oplever større tilstrømning, end man gjorde i 2015.
Og der er det stadig væk Socialdemokratiets politik, at der skal være mulighed for, at man kan forlænge grænsekontrollen, hvilket er det, der er mulighed for nu her, og selvfølgelig også, at hvis nu det skulle ske, at vores grænser bliver mødt af et pres på samme måde, som de gjorde i 2015, så er der mulighed for med meget, meget kort varsel at lukke ned for grænserne og indføre permanent grænsekontrol.
Betina Kastbjerg (DD), 2023-04-25:
Jeg går lige tilbage til de ord, som der stod i jeres eget udspil: Så udgangspunktet bliver, at det er de enkelte lande, der selv kan bestemme, hvornår og hvor længe man ønsker at kontrollere sine egne grænser.
Vil I arbejde for det?
Bjørn Brandenborg (S), 2023-04-25:
Som jeg lige har sagt, er udgangspunktet, at vi engagerer os enormt meget i diskussionerne, også omkring landes egne muligheder for at kunne engagere sig i og bestemme, hvordan man lukker sine grænser, og hvad for nogle forskellige kriterier der skal være for det.
I Danmark har der jo været en række forskellige kriterier.
Det har både været migration, det har været terrortrusler, det har været grænseoverskridende kriminalitet.
Morten Messerschmidt (DF), 2023-04-25:
Der vil vi jo gerne have nogle garantier for, hvordan så den siddende statsminister agter det skal ske.
Tager man et opgør med EU, hvis EU f.eks. forbyder Danmark at intensivere grænsekontrollen?
Det kunne både være i intensitet, det kunne også være, i hvor lang tid den må være.
Og hvordan er kommunikationen egentlig i Socialdemokratiet?
Nu ved jeg ikke, om hr. Bjørn Brandenborg var her, da vi havde statsministerdebat tidligere, men hans kollega nede i Europaparlamentet sidder jo højt og flot og følger en anden retning, nemlig den europæiske retning, hvor indvandring bare er en berigelse, og hvor grænsekontrol er det onde.
Så kan vi være sikre på, at statsministeren nedlægger veto, når det gælder?
Mikkel Bjørn (DF), 2023-04-25:
Undskyld mig, men det er jo simpelt hen så uærligt, som noget overhovedet kan blive.
Altså, den dag man valgte at slække på grænsekontrollen, var der repræsentanter for regeringen, ministre, ude at lægge opslag op på Facebook, hvor der står: Mere frihed, mindre grænsekontrol.
Så samtidig at sige, at man ikke slækker på grænsekontrollen, og at alt bare er fryd og gammen, er jo dybt, dybt uærligt.
Bjørn Brandenborg (S), 2023-04-25:
Nu skal jeg ikke udstikke garantier på vegne af statsministeren.
Men jeg kan udstikke en garanti, i forhold til at vi engagerer os enormt meget i arbejdet med at beskytte Europas ydre grænser.
Og det er klart, at når Europa i øjeblikket ikke kan styrke sine egne grænser, ikke kan beskytte sine egne grænser, er der brug for, at der er mulighed for, at de enkelte lande, som Danmark, har mulighed for at indføre grænsekontrol, og det er vi meget, meget store og stærke tilhængere af.
Så kan jeg bare sige, at det, der jo i hvert fald er i gang med at flytte sig i Europa, er, at der er flere lande, der får øjnene op for det udspil, som Socialdemokratiet lavede i sidste regering, og som vi jo også har fortsat i den her regering, med at arbejde med modtagecenter i et tredjeverdensland eller uden for Europas grænser, og det er noget, som flere og flere europæiske lande også begynder at se en fidus i.
Derfor betyder det i hvert fald, at der er mange andre europæiske lande, der er enige med Socialdemokratiet i, at der er brug for at gøre mere på den her dagsorden, sådan at vi i fremtiden undgår meget, meget store migrantstrømme, som vi desværre ser igen nu.
Morten Messerschmidt (DF), 2023-04-25:
Jeg kan sige, at ethvert medlem af Dansk Folkepartis folketingsgruppe har en stående mulighed for på mine og hele partiets vegne at give ultimative garantier for permanent grænsekontrol – ethvert medlem!
Og der havde jeg bare håbet, at det samme måske gjorde sig gældende i Socialdemokratiet, altså at bare en ordfører også kunne sige: Ja, hvis disse migrationsstrømme kommer, som der er mange der taler om – altså, Italien har jo indført undtagelsestilstand – så lukker vi grænsen permanent, så laver vi ikke den samme fejl, som dengang fru Inger Støjberg var integrationsminister.
Bjørn Brandenborg (S), 2023-04-25:
Det lyder, som om det er festligt at kunne udstikke garantier i Dansk Folkeparti.
Det, jeg sagde før til både fru Betina Kastbjerg og til hr. Peter Kofod, var jo det, som statsministeren også har sagt, nemlig at statsministeren under ingen omstændigheder kommer til at tillade, at det, der skete i 2015, dengang fru Inger Støjberg var integrationsminister, kommer til at ske igen i Danmark.
Dengang så man desværre, at alt, alt for mange migranter væltede ind over grænsen, og at vi ikke havde styr på Danmarks egne grænser.
Karina Lorentzen Dehnhardt (SF), 2023-04-25:
Desværre missede jeg det første af justitsministerens tale, så det kan være, at der er svaret på det.
Det er 12.000 mennesker.
7.000 af dem arbejder i regionen – det vil altså sige på vores sygehuse – og en god portion af dem arbejder i ældreplejen.
Som jeg læser det meget kortfattede, som regeringen sendte ud, vil man lave et ekstra spor på overgangen ved Frøslev, men det vil jo betyde, at alle skal ind i den samme kø, bare fordelt over flere spor.
Kunne man forestille sig, at regeringen ville lave en form for fasttrack for dem, som pendler og skal på arbejde, og for dem i godstrafikken, som jo også spilder utrolig mange minutter i sådan en kø?
Bjørn Brandenborg (S), 2023-04-25:
Jeg er meget enig med fru Karina Lorentzen Dehnhardt, i forhold til at det er meget, meget vigtigt, at vi også er optaget af de 12.000 mennesker, som er dybt afhængige af at have en effektiv grænsekontrol.
Det er jo også derfor, at man ikke, som nogle af de andre partier forsøger, både kan være tilhænger af, at man har fleksibilitet ved grænsen, og så samtidig være tilhænger af, at man har en permanent lukket grænse.
De to ting hænger ikke sammen.
I forhold til spørgsmålet om, hvorvidt man kan lave en fasttrackordning, vil jeg sige, at det, der er lagt op til nu, er det, som fru Karina Lorentzen Dehnhardt siger, nemlig at man laver et ekstra spor, og at man så også smidiggør nogle andre dele af kontrollen.
I forhold til det konkrete forslag kan det være, at det er noget, vi skal have med tilbage til justitsministeren.
Det har justitsministeren måske mulighed for at svare på, når han går på igen.
Karina Lorentzen Dehnhardt (SF), 2023-04-25:
Så jeg tænker, at der må være et system, som man på en eller anden måde kan lave.
Det giver selvfølgelig en bedre afvikling, men der vil stadig væk være en blanding af pendlere, lastvogne og den slags, og specielt i sommerferien giver det et kæmpekæmpestore problemer for de ansatte, som så skal krydse grænsen.
Så derfor håber jeg, at ordføreren vil tage det med sig og overveje det grundigt.
Bjørn Brandenborg (S), 2023-04-25:
Tak for det.
Jeg kan jo bare sige, at vi er enormt optaget af, at det skal være nemt og godt og sikkert og trygt at bo i grænselandet, og at der også er mulighed for, at man kan færdes frem og tilbage.
Så er vi selvfølgelig også meget, meget optaget af de vurderinger, som politiet også kommer med, i forhold til hvordan man sikrer en effektiv kontrol ved grænserne, og det er bl.a. også derfor, at vi jo nu styrker muligheden for brugen af nummerpladescannere, droner osv., og så må vi jo så tage de ting, som fru Karina Lorentzen Dehnhardt og SF siger, med.
Mikkel Bjørn (DF), 2023-04-25:
Tak for det.
Den 5. april, dvs. for under 3 uger siden, var udlændinge- og integrationsminister Kaare Dybvad Bek ude i et interview i Jyllands-Posten og advare mod det dybt uholdbare i den nuværende situation.
Tallene for migranter, der ankommer til Europas grænser, har ikke været højere, siden flygtninge- og migrantkrisen var på sit højeste i 2015-16.
Situationen er ifølge ministeren dybt uholdbar.
Han udtaler: Europa står på tærsklen til en ny flygtningekrise.
Synes Socialdemokratiet virkelig, at det i den nuværende dybt, dybt alvorlige situation på nogen som helst planet er ansvarligt at slække på grænsekontrollen, hvis vi i morgen risikerer, at der står titusindvis af migranter ved Danmarks grænse?
Bjørn Brandenborg (S), 2023-04-25:
Det er jo derfor, at vi ikke slækker på grænsekontrollen – vi fastholder grænsekontrollen.
For så længe der ikke er styr på EU's ydre grænser, er vi nødt til at fastholde grænsekontrollen, sådan at vi sørger for danskernes sikkerhed og sikkerheden for de folk, der bor i grænseområdet.
Så jeg er simpelt hen uenig i det, som spørgeren siger, med, at der skulle være en lempelse af grænsekontrollen.
Så vil jeg sige, og det har jeg gentaget et par gange nu, at vi er enormt optaget af, at står vi i en situation, som man gjorde i 2015, og som jeg tror at de færreste af os håber vi kommer til at stå i igen, og som der i hvert fald ikke er noget der lige i øjeblikket tyder på vil se sådan ud i Danmark, heldigvis, for asyl- og migranttallene er fortsat relativt lave, i forhold til hvad de var i 2015, ja, så er man klar til også på meget, meget kort tid at kunne tage værktøjer i brug ved grænsen.
Det er ikke noget, man har besluttet i Europa-Parlamentet.
Og vi har besluttet at videreføre grænsekontrollen, fordi vi ønsker at have styr på tilstrømningen i Danmark og vi ønsker at have styr på de danske grænser.
Og så længe der ikke er styr på Europas ydre grænser, ønsker vi det i Danmark, og det er, fordi vi ønsker at holde danskerne sikre og vi ønsker at have kontrol med, hvad det er for nogle mennesker, der kommer ind i landet.
Peter Skaarup (DD), 2023-04-25:
Tak til ordføreren for talen.
Jeg kunne godt tænke mig at spørge ordføreren, om ordføreren er enig i følgende udsagn: Mindre grænsekontrol og mere frihed; regeringen reducerer grænsekontrollen betydeligt mod Tyskland og fjerner den helt mod Sverige.
Preben Bang Henriksen (V), 2023-04-25:
Jeg blev helt bange, da der blev refereret til noget, som Søren Pind har skrevet.
Han skriver meget, vil jeg sige.
Og omkring emnet vil jeg sige, at der er ingen over og ingen ved siden af Folketinget.
Punktum.
Så må vi bare sige, at der er en række operative ting, som vi ikke herinde har den fornødne forstand på, og så lytter vi selvfølgelig til dem, der har forstand på det, herunder politiet.
Det er muligt, at politiet har haft den indstilling, dengang det væltede ind over grænsen,
som Søren Pind siger – det skal jeg ikke kunne sige – men jeg kan garantere for, at det er Folketinget, der træffer den endelige beslutning.
Zenia Stampe (RV), 2023-04-25:
Det er jeg fuldstændig enig i – det er Folketinget, der træffer den endelige beslutning.
Og det er også fuldstændig fair, at Folketinget eller regeringen, et flertal, indimellem kan tage en beslutning, som ikke går i takt med, kan man sige, den faglige vurdering; men så synes jeg jo bare, at resten af Folketinget og offentligheden har et naturligt krav på at få det at vide, altså at det her er en politisk begrundet beslutning, det er ikke en fagligt begrundet beslutning.
Og derfor har jeg bare lyst til at stille det samme spørgsmål igen: Er det Rigspolitiets faglige vurdering, at det her er den bedste måde at bruge politiets ressourcer på?
Preben Bang Henriksen (V), 2023-04-25:
Og jeg kan kun sige, at det jo ikke er anderledes, end hvis det er noget skidt, vi laver.
Længere står det, vi vedtager her i Folketinget, da ikke ved magt – heldigvis.
Pernille Vermund (NB), 2023-04-25:
Tak for det.
Jeg vil gerne følge op, hvor hr. Peter Kofod afsluttede.
Ordføreren for Venstre sagde, at hvis der kommer en ny migrantbølge, vil vi ikke stå i samme situation som i 2015.
Ordføreren var også inde på, at det – med forbehold for ordførerens faglige kendskab til sagen – formentlig ville være en oprustning af politiet.
Jeg har to spørgsmål: 1
Forestiller ordføreren sig, at politiet skal stå ved grænsen og sige: I skal blive ude?
Eller forestiller ordføreren sig, at politiet skal gøre, som lovgivningen jo et eller andet sted tilsiger, nemlig at hvis folk møder op og siger asyl, sender man dem til Sandholmlejren?
Preben Bang Henriksen (V), 2023-04-25:
I Danmark er politiet jo som udgangspunkt bevæbnet, og det har de været lige siden politimorderens tid, og det vil de selvfølgelig også være dernede.
Jeg troede, fru Pernille Vermund så ville stille et meget ubehageligt spørgsmål, nemlig om der ville blive åbnet ild, og det håber jeg sandelig ikke vil være tilfældet.
For politiet gælder der jo også den helt generelle regel, at det er de mindst mulige midler, der skal bringes i anvendelse, og for at undgå førnævnte situation er jeg i hvert fald villig til at finde mange andre midler frem af skuffen.
Pernille Vermund (NB), 2023-04-25:
Så mangler vi svar på spørgsmålet om, om politiet skal afvise immigranterne eller de ikke skal.
Jeg er helt med på, at der ikke er nogen, der ønsker, at der skal skydes unødvendigt.
Politiet er udstyret med våben, og det er de selvfølgelig, fordi de i sidste instans skal kunne forsvare sig.
Men når det er sagt, handler det her jo om, om migranter skal kunne trænge ind i Danmark.
For det er det, jeg hører, når jeg hører ordføreren sige, at reaktionen kommer.
Skal de kunne trænge ind i Danmark, eller skal de stoppes ved grænsen?
Preben Bang Henriksen (V), 2023-04-25:
De skal stoppes.
De skal ikke kunne trænge ind i Danmark, og dertil skal der bruges de relevante midler, mindst mulige midler, selvfølgelig.
Om det er tåregas, om det er vand, eller hvad pokker det måtte være, må igen være op til en politifaglig vurdering.
Men det vigtigste er, at de ikke vælter ind i landet.
Pernille Vermund (NB), 2023-04-25:
Tak for det.
Jeg har et ganske kort spørgsmål: Har vi med ændringerne eller den seneste vedtagelse fået mere eller mindre grænsekontrol?
Henrik Rejnholt Andersen (M), 2023-04-25:
Tak for spørgsmålet.
Så vi svækker ikke grænsekontrollen.
Pernille Vermund (NB), 2023-04-25:
Ordførerens parti har lavet en fin grafik, hvor der står noget i retning af: Mere frihed, mindre grænsekontrol.
Det var, efter at man lempede grænsekontrollen.
Nu siger ordføreren det modsatte.
Eller betyder det i virkeligheden det, som står i grafikken, nemlig mindre grænsekontrol og dermed også en lempelse af grænsekontrollen?
Henrik Rejnholt Andersen (M), 2023-04-25:
Tak for det.
Hvis vi kigger ordret på det, så står der, ja, mindre grænsekontrol.
Der vil jo også være mindre grænsekontrol.
Vi flytter årsværkene tilbage til baglandspolitiet, så de kan få lov at bruge ressourcerne på bedst mulige vis.
Peter Kofod (DF), 2023-04-25:
Tak for det.
Og tak for talen.
Jeg synes, det er rigtig godt, at ordføreren bare er fuldstændig ærlig om det og siger det, som det er, nemlig at det her er mindre grænsekontrol.
Det var også det, som Moderaterne jo startede med at melde ud: Mindre grænsekontrol og mere frihed.
Jeg vil gerne anerkende Moderaterne og ønske jer tillykke med, at man jo faktisk har præsteret at få flyttet Socialdemokratiet et godt stykke.
Jeg er selvfølgelig ærgerlig over, at Moderaterne har taget den sejr, men jeg vil da gerne anerkende det.
Det, jeg vil spørge om, vedrører, at da hr. Preben Bang Henriksen var på talerstolen, var han jo meget klar om, hvad der ville ske, hvis man måtte ende i den situation, at der skulle ske noget helt ekstraordinært som i 2015 ved grænsen.
Er Moderaterne enige i, at man skal tage den slags midler i brug, eller har Moderaterne også på det her område tænkt sig at banke resten af regeringen på plads?
Henrik Rejnholt Andersen (M), 2023-04-25:
Tak for det.
Jeg er glad for, at spørgeren tror så meget om os, at vi kan flytte hele Folketingssalen; det er jeg kun glad for.
Jeg vil ikke stå her på talerstolen og sige, om vi skal bruge vandkanoner, tåregas eller noget som helst.
Jeg vil stå her og sige, at jeg lægger op til, at politiet kommer med den bedst mulige rådgivning til os, der sidder herinde i Folketinget, i forhold til at tage de bedst mulige beslutninger.
Om det er det ene eller det andet, så må vi tage en beslutning herindefra.
Står vi i den situation, at vi får en krise som den tilbage i 2015 og 2016, så har vi et helt andet problem, som vi skal varetage.
Peter Kofod (DF), 2023-04-25:
Så ordføreren er ikke enig med hr. Preben Bang Henriksen, må man forstå.
Skal jeg forstå det sådan, at man i regeringen ikke er nået til enighed om, hvad man skal gøre i sådan en helt ekstraordinær situation?
Zenia Stampe (RV), 2023-04-25:
Jeg vil gerne læse et citat op af Søren Pind, et citat, der kun er et par måneder gammelt, men som handler om et tilbageblik på hans egen tid som justitsminister.
Han siger om grænsekontrollen: »Det var klart, at det blev indført af politiske årsager.
Politiet var imod det og sagde, at de kunne yde en bedre indsats på anden vis.
Det var en helt utvetydig besked.
Men de gør jo, hvad man siger, og regeringsbeslutningen blev altså, at det skulle man iværksætte.«
Hvordan kan vi være sikre på, at det netop denne gang også er i overensstemmelse med politiets vurdering – og hvis det ikke er, kan vi så i det mindste ikke få det på bordet, så regeringen også kan stå på mål politisk for beslutningen i stedet for at lægge sådan en faglighed foran sig, som der måske ikke er belæg for?
Preben Bang Henriksen (V), 2023-04-25:
Jeg ved ikke rigtig, hvad det er, jeg skal delagtiggøre i.
Det var noget om nummerpladescannere, som blev vedtaget i politiforliget, dengang det blev indgået.
Jeg kan da kun sige, at antallet af nummerpladescannere vist efterfølgende er blevet udvidet i forbindelse med en finanslov – jeg kan se, at spørgeren nikker.
Så vil hr. Peter Kofod nok spørge: Hvad er der så blevet af dem?
Det er jo ikke for sjov, at vi redegør for, at det skal løses på den her måde.
Bjørn Brandenborg (S), 2023-04-25:
Nej, jeg er ikke enig i, at vi lemper grænsekontrollen mod Tyskland.
Derimod omlægger vi grænsekontrollen og sørger i stedet for, at der er meget kontrol på grænsen.
Så bliver der i fremtiden mere kontrol omkring grænsen, og vi indfører nye måder at lave en klogere grænsekontrol på.
Og nu har jeg sagt det ad flere omgange, men det er jo bl.a. ved hjælp af nummerpladescannere, og det er ved brug af droner.
Så nej, jeg er ikke enig i, at vi laver en lempelse af grænsekontrollen.
Peter Skaarup (DD), 2023-04-25:
Jamen så må jeg jo konkludere, at der er uenighed i regeringen.
For det er en af regeringens fremmeste ministre, hr. Jakob Engel-Schmidt, der har skrevet det her på Twitter, i samme øjeblik man melder ud, at nu reducerer man grænsekontrollen.
Det var det budskab, der kom ud til den undrende offentlighed, altså at regeringen midt i den her migrantstrøm lemper på grænsekontrollen, og hvis hr. Jakob Engel-Schmidt som en af de fremmeste repræsentanter for regeringen melder sådan noget ud, må vi vel tro på det.
Så jeg kan konstatere, at der er uenighed i regeringen.
Bjørn Brandenborg (S), 2023-04-25:
Men jeg kan jo bare sige det, der er regeringens politik, og det er det, jeg står på mål for på talerstolen, og jeg har jo svaret adskillige gange på det spørgsmål: Vi lemper ikke grænsekontrollen.
For vi har et lige så inderligt ønske, som jeg også opfatter at hr. Peter Skaarup har, i forhold til at beskytte Danmarks grænser, især når vi ser den meget, meget voldsomme tilstrømning af migranter mod Europa, som vi ser i øjeblikket.
Karina Lorentzen Dehnhardt (SF), 2023-04-25:
Jeg er ikke skiftet endnu – ikke endnu, uh, spændende.
Ej, jeg har ikke nogen nyheder med til jer, desværre.
Til gengæld vil jeg gerne vide, hvad den her nye teknologi består i, for nu har det været nævnt rigtig mange gange, og jeg er meganysgerrig på, hvad det kunne være.
Jeg håber jo på, at svaret er, at det er noget, som gør, at vi kan lave et fasttrack til de her pendlere, som jo skal ind på arbejdspladserne i Syddanmark.
Det er noget, som virksomhederne i Sønderjylland går rigtig, rigtig meget op i.
De er enormt afhængige af den her arbejdskraft, der kommer ind alle steder fra.
Så kan hr. Preben Bang Henriksen fortælle, hvad den nye teknologi består i?
Det kan jeg ikke huske – og jeg gætter på, at det er de samme droner, der ikke er blevet udmøntet endnu.
Preben Bang Henriksen (V), 2023-04-25:
I er da også så teknologiske i SF, så det tvivler jeg da ikke på var noget, I fik ind i politiforliget.
Uanset hvordan er det da en ganske glimrende idé, når vi taler om kriminalitetsbekæmpelse, ingen tvivl om det.
Med hensyn til hvad det er for en teknologi, jeg taler om, tror jeg ordføreren lagde ordene lidt i munden på mig ved at sige, at nu måtte jeg da endelig ikke tale om droner.
Men det vil jeg gerne gøre.
Jeg vil gerne tale om droner, og jeg vil gerne tale om nummerpladescannere.
Det er noget af den teknologi, som vi i højere grad kommer til at opstille ved grænserne.
Samtidig kan jeg sige, at vi i Venstre i den grad er optaget af, at der også sker noget, for så vidt angår pendlerne.
Vi kan ikke være bekendt, at de på nogle tider af året skal holde i kø i timevis for at komme over grænsen.
Jeg er bekendt med, at der sker en udvidelse af et asfalteret kontrolområde ved Frøslev, men jeg er ikke godt nok inde i det til at sige, hvad det i øvrigt er, der skal til.
Karina Lorentzen Dehnhardt (SF), 2023-04-25:
Altså, det er, fordi der i flæng bliver nævnt nummerpladescannere, droner og ny teknologi, og det er den nye teknologi, som vi gerne vil have en udredning af hvad er for noget.
I valgkampen var Venstre faktisk også meget aktive lokalt i forhold til grænseproblematikken, og der blev der talt om flere spor, og som jeg har forstået det, er det Frøslev, man laver et ekstra spor ved, men det er faktisk også en problematik ved de to næststørste grænseovergange, nemlig Padborg og Kruså.
Så er det noget, som ordføreren tænker vi også skal have styr på at have lavet?
Preben Bang Henriksen (V), 2023-04-25:
Jeg tror, det er lidt, jeg kan ikke bruge udtrykket en strid om ord, for det er vel det samme, altså ny teknologi, droner, nummerplader osv.
Jeg ved ikke, hvilken rækkefølge det er blevet sagt i, men jeg tror da, det står alle klart, hvad det egentlig er, vi mener.
Der skal bedst mulig intelligens på, også den elektroniske intelligens.
Med hensyn til pendlersituationen, og hvad det konkret er, der skal gøres dernede, vil jeg sige, at det er jeg ikke manden til at svare på, men jeg kan garantere for, at det fylder i regeringen, og jeg kan også garantere for, at det fylder i Venstre.
Det, jeg hører, handler om det asfalterede kontrolområde, men er der mere, der skal til, er vi i hvert fald åbne for at se på det.